Οι **Ροδάμα** είναι ελληνικό ροκ μουσικό συγκρότημα.

Ιστορικό
--------

Οι Ροδάμα δημιουργήθηκαν το 1995 στη Θεσσαλονίκη από τους Γιάννη Κομούτση (πλήκτρα), Κώστα Πραντσίδη (φωνή, κιθάρα), Ντίνο Λαδόπουλο (μπάσο) και Χρήστο Γούσιο (τύμπανα).

Τον ίδιο χρόνο κυκλοφόρησαν τον πρώτο τους δίσκο Κάτω απ' το δέρμα στην Lazy Dog Records μιας και ο Κώστας Πραντσίδης ήταν συνιδιοκτήτης της δισκογραφικής εταιρίας. Ο δίσκος τυγχάνει καλής υποδοχής από κοινό και κριτικούς. Εκτός των άλλων περιλαμβάνει και μελοποιημένα 2 ποιήματα: «Επίλογος» του Μανόλη Αναγνωστάκη και «Ελδοράδο» του Έντγκαρ Άλλαν Πόε, ενώ διασκεύασαν ένα παραδοσιακό θρακιώτικό τραγούδι, το «Μαύρα μου μάτια».

Από την μπάντα αποχωρεί ο Χρήστος Γούσιος και τη θέση του παίρνει ο Λάζαρος Πλιάμπας που είχε συμμετάσχει σε πολλές μπάντες της Θεσσαλονίκης και εκείνη την εποχή έπαιζε στους Γκρόβερ. Αυτή την περίοδο (1997) ηχογραφούν 2 νέα κομμάτια για την έκδοση του Κάτω απ' το δέρμα σε CD.

Αμέσως μετά προσχωρεί στην μπάντα και ο Μιχάλης Βρέττας (βιολί-κιθάρα) και οι Ροδάμα ετοιμάζουν τον επόμενο δίσκο τους. Μ’ αυτή την σύνθεση ηχογραφούν για λογαριασμό της ραδιοφωνικής εκπομπής του Γιάννη Σημαντήρα στην ΕΡΤ, «Διαμάντια», μια unplugged ηχογράφηση με 4 παλιότερα και νέα τραγούδια. Αυτή είναι και η μοναδική ηχογράφηση που συμμετέχει ο Μιχάλης Βρέττας.

Το 1998 κυκλοφορεί ο δεύτερος δίσκος τους Μικρά Σημάδια. Ο δίσκος παίρνει πολύ καλές κριτικές από τα μεγαλύτερα μουσικά περιοδικά (Δίφωνο, Ποπ και Ροκ, κ.α), ενώ περιλαμβάνεται σε ανάλογες λίστες με τα καλύτερα άλμπουμ της χρονιάς.

Μετά την κυκλοφορία του δεύτερου δίσκου τους αποχωρεί από την μπάντα ο Ντίνος Λαδόπουλος και την θέση του παίρνει ο Πάνος Παπάζογλου (κιθάρα).

Μ’ αυτή τη σύνθεση πια, ετοιμάζουν τον νέο τους δίσκο, ο οποίος κυκλοφορεί το 2000 με τίτλο «Πλανήτης» (mini LP). Πρόκειται για ένα mini CD, το οποίο συνοδεύεται επίσης από καλές κριτικές (Δίφωνο, Ποπ και Ροκ, κ.α). Στον Πλανήτη γύρισαν και το πρώτο τους video clip, ενώ στον ίδιο δίσκο οι Πράκτορες του Χάους έκαναν remix στο κομμάτι «Καινούργια μέρα».

Από το 2001 μέχρι σήμερα το συγκρότημα δεν έχει δείξει κάποια κινητικότητα. Επισήμως πάντως δεν έχουν διαλυθεί. Πριν, μετά αλλά και κατά την διάρκεια της «ζωής» των Ροδάμα τα μέλη τους συμμετείχαν και σε άλλες μουσικές δραστηριότητες , είτε δισκογραφικά είτε σε ζωντανές εμφανίσεις.

Δισκογραφία
-----------

* *Κάτω απ' το δέρμα (1995)*
* *Μικρά Σημάδια (1998)*
* *Πλανήτης mini lp (2000)*

Συμμετοχές
----------

* Γκρόβερ-Ομώνυμο LP 1997 (Λάζαρος Πλιάμπας-τύμπανα)
* Στρογγυλό Κίτρινο-Ομώνυμο 1997 (Κώστας Πραντσίδης-επιμέλεια παραγωγής)
* Καπνός-Ειν' ωραία 1997 (Κώστας Πραντσίδης-επιμέλεια παραγωγής)
* Δημήτρης Λαδάς-Πλόες 1997 (Γιάννης Κομούτσης-πλήκτρα)
* In Dog we Trust (συλλογή) 1999 (Κομμάτι:Αν είχα φτερά)
* Σεμέλη Ταγαρά-Γίνεται άστρα και ύστερα σκόνη 2002 (Πάνος Παπάζογλου-κιθάρα)
* S.Ink-Time and timing 2003 (Πάνος Παπάζογλου-κιθάρα)
* Broken Seals-Ομώνυμο 2005(Πάνος Παπάζογλου-κιθάρα)
* Ντίνος Σαδίκης-Το γέλιο των πολλών 2005 (Λάζαρος Πλιάμπας-τύμπανα, Πάνος Παπάζογλου-φωνητικά, Κώστας Πραντσίδης-επιμέλεια παραγωγής)

Αναλυτική παρουσίαση δισκογραφίας
---------------------------------

### Κάτω απ'το δέρμα

Ο δίσκος **Κάτω απ΄το δέρμα** είναι ο πρώτος δίσκος που κυκλοφόρησε το συγκρότημα Ροδάμα σε συνεργασία με τη δισκογραφική εταιρεία Lazy Dog Records. Ηχογραφήθηκε το 1995 στο στούντιο Q στη Θεσσαλονίκη με ηχολήπτες τους Βασίλη Καρκαβίτσα και Νικόδημο Τριαρίδη και κυκλοφόρησε σε LP την ίδια χρονιά. Το 1997 ο δίσκος επανεκδόθηκε και σε CD με την προσθήκη 2 τραγουδιών. Μια διασκευή ενός παραδοσιακού Θρακιώτικου τραγουδιού ("Μαύρα μου ματιά") και μια unplugged εκδοχή του τραγουδιού "Κάτω απ' το δέρμα σου".

#### Κομμάτια

1. Μαγικές εικόνες
2. DJ
3. Η μικρή αθώα ψυχή σου
4. Αν καθαρίζεις παράθυρα
5. Κάτω απ' το δέρμα σου
6. Επίλογος
7. Ποτέ
8. Ελδοράδο
9. Κάτω απ' το δέρμα σου ΙΙ
10. Μαύρα μου μάτια

### Μικρά Σημάδια

Ο δίσκος '*Μικρά Σημάδια* είναι ο δεύτερος δίσκος που κυκλοφόρησε το συγκρότημα Ροδάμα σε συνεργασία με τη δισκογραφική εταιρεία Lazy Dog Records. Ηχογραφήθηκε τέλη του 1997 και αρχές του 1998 στο στούντιο του Γιώργου Μάνιου στη Θεσσαλονίκη, και κυκλοφόρησε αργότερα στην ίδια χρονιά. Ηχολήπτες ήταν ο Γιώργος Μάνιος και ο Βασίλης Στεργίου. Την επιμέλεια της παραγωγής είχε ο Κώστας Πραντσίδης, ενώ την ενορχήστρωση έκανε ο ίδιος μαζί με τον Γιάννη Κομούτση.

#### Κομμάτια

1. Αν είχα φτερά -3:49
2. Το τσίρκο -4:09
3. Το τσίρκο ΙΙ -1:38
4. Χρονοκτονία -3:54
5. ..Και πάω -3:40
6. Όλα τα σύννεφα -4:14
7. Βατραχάνθρωπος -3:06
8. Φτερά ΙΙ -2:02
9. Ένα φεγγάρι (που δε φεύγει την αυγή) -3:45
10. Μικρά σημάδια -4:29
11. Μια στιγμή -4:29
12. Ευχή -2:48
13. Αυγή -2:17
14. Επιστροφή -4:52
15. Δέλτα -2:22

#### Συμμετοχές

* Γιώργος Μπαντούκ-ηλεκτρική κιθάρα & φυσαρμόνικα
* Κυριάκος Γκουβέντας-βιολί
* Διονύσης Ντότσιος-ηλ. μπάσο
* Κώστας Τσούγκρας-Ακορντεόν
* Κυριάκος Τράγκας-τρομπέτα
* Μιχάλης Πιπέρκος-σαξόφωνο,κλαρίνο
* Νίκος Κακαϊδής-φλάουτο
* Γιάννης Κύρμος-κοντραμπάσο

### Πλανήτης mini lp

Ο δίσκος **Πλανήτης** είναι ο τρίτος δίσκος που κυκλοφόρησε το συγκρότημα Ροδάμα σε συνεργασία με τη δισκογραφική εταιρεία Lazy Dog Records.

#### Κομμάτια

1. Βρεγμένη γη
2. Ιούλης
3. Καινούργια μέρα
4. Ο δικός σου πλανήτης
5. Καινούργια μέρα (ΠΤΧ μιξ)

Εξωτερικοί σύνδεσμοι
--------------------

* Συνέντευξη στο Avopolis
* Στίχοι των Ροδάμα